Autolaulu (Hupli)
Mull’ auto on
 jo velaton,
 hymyssä suu,
 tottahan juu!
 Hei tuu, hei tuu,
 hei tuu-tuu-tuu!

 Näkikö ken,
 kun ajelen?
 No, tyttö, tuu!
 Hän innostuu!
 Hei tuu, hei tuu,
 hei tuu-tuu-tuu!

 Tie siloinen,
 miel’ iloinen,
 hän nojautuu,
 kuin soma suu!
 Hei tuu, hei tuu,
 hei tuu-tuu-tuu!

 Tää huissaa on!
 Sain suutelon!
 On illansuu,
 jo näkyy kuu.
 Hei tuu, hei tuu,
 hei tuu-tuu-tuu!

 Vaan mitäs tää?
 Se käryää
 ja kuumentuu – –.
 Jo asettuu!
 Hei tuu, hei tuu,
 hei tuu-tuu-tuu!

 Taas päästelen
 kuin Keinänen,
 ja sulo suu
 taas kurkottuu.
 Hei tuu, hei tuu,
 hei tuu-tuu-tuu!

 On kumi rikk’,
 jo tuli hik’,
 on heinäkuu,
 voi huhuhhuu!
 Hei tuu, hei tuu,
 hei tuu-tuu-tuu!

 Saa ähkiä
 ja rähkiä
 rasvassa suu.
 Taas lutviutuu!
 Hei tuu, hei tuu,
 hei tuu-tuu-tuu!

 Se jälleen vie,
 hei, auki tie!
 hän riemastuu:
 Kivaa, eiks juu?
 Hei tuu, hei tuu,
 hei tuu-tuu-tuu!

 Nyt pohjassa
 on lusikka,
 tie kaareutuu,
 voi, surmansuu!
 ai, aijai, huu!
 Hei tuu, hei tuu,
 hei tuu-tuu-tuu!

 Huh, iloinen
 ol’ lento sen!
 Jo katkes puu
 ja nenäluu.
 Hei tuu, hei tuu,
 hei tuu-tuu-tuu!